

LATVIJAS REPUBLIKA KRĀSLAVAS NOVADS

# **KRĀSLAVAS NOVADA PAŠVALDĪBA**

Reģ. Nr. 90001267487

Rīgas iela 51, Krāslava, Krāslavas nov., LV-5601. Tālrunis +371 65624383, fakss +371 65681772

e-pasts: [dome@kraslava.lv](mailto:dome@kraslava.lv)

Krāslavā

**PAŠVALDĪBAS DOMES ĀRKĀRTAS SĒDES**

**PROTOKOLS**

2022.gada 17.februārī Nr.2

Sēde sasaukta Krāslavas Kultūras namā,

Rīgas ielā 26, Krāslavā, plkst.1100

Sēdi atklāj plkst.1100

**Sēdi vada** – novada pašvaldības domes priekšsēdētājs Gunārs Upenieks

**Sēdi protokolē** – juriskonsulta palīdze Ingūna Linkune

**Piedalās**

Deputāti: Jāzeps Dobkevičs, Aleksandrs Jevtušoks, Viktorija Lene (ierodas 1108), Armands Pudniks, Jānis Tukāns, Gunārs Upenieks, Janīna Vanaga, Ēriks Zaikovskis, Dmitrijs Zalbovičs.

Sēdē nepiedalās – Raitis Azins (darba nespēja), Aivars Bačkurs (darba nespēja), Antons Ļaksa (attaisnojošs iemesls), Ivars Plivčs (attaisnojošs iemesls), Viktors Stikuts (), Aivars Trūlis (darbanespēja).

Pašvaldības administrācijas darbinieki:

I.Vorslova, ekonomiste;

J.Roga, pašvaldības informatīvā izdevuma „Krāslavas Vēstis“ redaktors;

E.Ciganovičs, vecākais jurists;

V.Aizšpurs, pašvaldības izpilddirektors;

V.Grizāns, **informācijas un komunikāciju tehnoloģiju nodaļas** datortīklu administrators;

L.Miglāne, Izglītības pārvaldes vadītāja;

Ā.Leonoviča, pašvaldibas lietvede;

S.Rakova, Priežmalas pamatskolas direktore;

Č. Kozlovska, Krāslavas gr. Plāteru v.n. Poļu pamatskolas direktore;

R.Stankevičs, Latvijas Poļu savienības priekšsēdētājs.

Balso par domes sēdes darba kārtību.

**atklāti balsojot ar 7 balsīm „par”** (Aleksandrs Jevtušoks, Armands Pudniks, Jānis Tukāns, Gunārs Upenieks, Janīna Vanaga, Ēriks Zaikovskis, Dmitrijs Zalbovičs), 1 balsi „pret” (Jāzeps Dobkevičs), „atturas” nav, Krāslavas novada pašvaldības dome **nolemj:**

**Apstiprināt** domes sēdes darba kārtību.

**Darba kārtība:**

1. Par sadarbības līgumu noslēgšanu ar ārvalstu partneriem
2. Par Krāslavas novada pašvaldības saistošo noteikumu Nr.2021/20 “Par nekustamā īpašuma nodokļa atvieglojumu piešķiršanas kārtību Krāslavas novadā” precizēšanu
3. Par Krāslavas novada pašvaldības pedagoģiski medicīniskās komisijas nolikuma apstiprināšanu
4. Par Šķaunes sākumskolas likvidāciju
5. Par skolu likvidāciju
6. Par izmaiņu veikšanu pašvaldības ceļu reģistrā, mainot ceļu garumu

**1.§ (Lēmums Nr.152)**

**Par sadarbības līgumu noslēgšanu ar ārvalstu partneriem**

Ziņo: G.Upenieks.

Pamatojoties uz likuma „Par pašvaldībām” 97.pantu, kurā noteikts, ka pašvaldības un to izveidotās biedrības var sadarboties ar citu valstu pašvaldībām un to apvienībām, ja šāda sadarbība nav pretrunā ar sadarbības valstu likumdošanas aktiem un atbilst šo valstu savstarpēji noslēgtajiem nolīgumiem, lai nostiprinātu un paplašinātu sadarbību izglītības, sporta, kultūras, tūrisma un uzņēmējdarbības jomās

**atklāti balsojot ar 8 balsīm „par”** (Jāzeps Dobkevičs, Aleksandrs Jevtušoks, Armands Pudniks, Jānis Tukāns, Gunārs Upenieks, Janīna Vanaga, Ēriks Zaikovskis, Dmitrijs Zalbovičs), „pret” nav, „atturas” nav, Krāslavas novada pašvaldības dome **nolemj:**

**noslēgt sadarbības līgumu** starp Krāslavas novada pašvaldību un Visaginas pašvaldību (Visagino savivaldybė, Lietuva).

Pielikumā: Sadarbības līguma projekts.

Lēmuma projekta iesniedzējs un sagatavotājs:

Izglītības, kultūras un sporta jautājumu komiteja

**2.§ (Lēmums Nr.153)**

**Par Krāslavas novada pašvaldības saistošo noteikumu Nr.2021/20**

**“Par nekustamā īpašuma nodokļa atvieglojumu piešķiršanas kārtību**

**Krāslavas novadā” precizēšanu**

Ziņo: G.Upenieks

Pamatojoties uz 10.05.2002. likuma „Par interešu konflikta novēršanu valsts amatpersonu darbībā” 11.pantu, deputāts Aleksandrs Jevtušoks nebalso.

Pamatojoties uz Vides aizsardzības un reģionālas attīstības 2021.gada 14.decembra vēstuli Nr. 1-18/10834 “Par saistošajiem noteikumiem Nr.2021/20”,

**atklāti balsojot ar 7 balsīm „par”** (Jāzeps Dobkevičs, Armands Pudniks, Jānis Tukāns, Gunārs Upenieks, Janīna Vanaga, Ēriks Zaikovskis, Dmitrijs Zalbovičs), „pret” nav, „atturas” nav, Krāslavas novada pašvaldības dome **nolemj:**

**precizēt** **Krāslavas novada pašvaldības saistošos noteikumus Nr.2021/20** „Par nekustamā īpašuma nodokļa atvieglojumu piešķiršanas kārtību Krāslavas novadā”.

Pielikumā: 1.Krāslavas novada pašvaldības saistošie noteikumi Nr. 2021/20 “Par nekustamā īpašuma nodokļa atvieglojumu piešķiršanas kārtību Krāslavas novadā”;

2.VARAM iebildumu apkopojums par Krāslavas novada pašvaldības domes 2021. gada 25. novembra saistošajiem noteikumiem Nr. 2021/20 “Par nekustamā īpašuma nodokļa atvieglojumu piešķiršanas kārtību Krāslavas novadā” ;

3.VARAM atzinums par Krāslavas novada pašvaldības domes 2021. gada 25. novembra saistošajiem noteikumiem Nr. 2021/20 “Par nekustamā īpašuma nodokļa atvieglojumu piešķiršanas kārtību Krāslavas novadā”;

4.Finanšu ministrijas saskaņojums.

Lēmuma projekta iesniedzējs:

Pašvaldības domes priekšsēdētājs G.Upenieks

Lēmuma projekta sagatavotājs:

Krāslavas novada pašvaldības

juriskonsulte Natālija Jevtušoka

**3.§ (Lēmums Nr.154)**

**Par Krāslavas novada pašvaldības pedagoģiski medicīniskās**

**komisijas nolikuma apstiprināšanu**

Ziņo: G.Upenieks

Pamatojoties uz 10.05.2002. likuma „Par interešu konflikta novēršanu valsts amatpersonu darbībā” 11.pantu, deputāts Aleksandrs Jevtušoks nebalso.

Pamatojoties uz Izglītības likuma 17.panta trešās daļas 19.punktu, “Vispārējās izglītības likuma” 54.pantu, likuma “Par pašvaldībām” 21.panta pirmās daļas 27.punktu,

**atklāti balsojot ar 7 balsīm „par”** (Jāzeps Dobkevičs, Armands Pudniks, Jānis Tukāns, Gunārs Upenieks, Janīna Vanaga, Ēriks Zaikovskis, Dmitrijs Zalbovičs), „pret” nav, „atturas” nav, Krāslavas novada pašvaldības dome **nolemj:**

**apstiprināt Krāslavas novada pašvaldības pedagoģiski medicīniskās komisijas nolikumu.**

Pielikumā: Krāslavas novada pašvaldības pedagoģiski medicīniskās komisijas nolikums.

Lēmuma projekta iesniedzējs un sagatavotājs:

Izglītības, kultūras un sporta jautājumu komiteja

**4.§ (Lēmums Nr.155)**

**Par Šķaunes sākumskolas likvidāciju**

Ziņo: G.Upenieks.

**atklāti balsojot ar 6 balsīm „par”** (Jāzeps Dobkevičs, Aleksandrs Jevtušoks, Armands Pudniks, Jānis Tukāns, Gunārs Upenieks, Janīna Vanaga, Ēriks Zaikovskis.), „pret” nav, 1 balsi „atturas” (Dmitrijs Zalbovičs), Krāslavas novada pašvaldības dome **nolemj:**

**Precizēt Krāslavas novada pašvaldības domes sēdes** 2022.gada 27.janvāra lēmumu (protokols Nr.1., 4.§ ) **un izteikt šādā redakcijā**:

“Pamatojoties uz likumu “Par pašvaldībām” 15.panta pirmās daļas 4. punktu, 21.panta pirmās daļas 8. punktu, Izglītības likuma 17. panta trešās daļas 1. punktu, 23.panta otro un piekto daļu, Vispārējās Izglītības likuma 7. panta otro daļu:

1. Ar 2022. gada 31. jūliju **likvidēt** Šķaunes sākumskolu, reģistrācijas numurs 4211903220, juridiskā adrese: “Skola”, Šķaune, Šķaunes pagasts, Krāslavas novads, LV – 5695.

2. **Uzdot** Krāslavas novada pašvaldības Dagdas pilsētas un pagastu apvienības vadītājam Edgaram Tjarvem izveidot Šķaunes sākumskolas likvidācijas komisiju, kas līdz 2022. gada 22. jūlijam nodot Šķaunes sākumskolas materiālās vērtības, finanšu līdzekļus Dagdas pilsētas un pagastu apvienībai; lietas un dokumentus glabāšanai valsts arhīvā.

3. **Uzdot** Šķaunes sākumskolas direktora pienākumu izpildītājai Inārai Andžānei Latvijas Republikas normatīvajos aktos noteiktā kārtībā informēt Šķaunes sākumskolas darbiniekus par izmaiņām darba tiesiskajās attiecībās, nodrošinot pašvaldības finansējumu pedagogu un skolas tehniskā personāla darba samaksas un atlaišanas pabalstu izmaksai.

4. **Uzdot** Krāslavas novada pašvaldības Dagdas pilsētas un pagastu apvienības Izglītības un sporta nodaļai saskaņot Šķaunes sākumskolas likvidāciju ar Izglītības un zinātnes ministriju.”

Lēmuma projekta iesniedzējs:

Pašvaldības domes priekšsēdētājs G.Upenieks

Lēmuma projekta sagatavotājs:

Dagdas pilsētas un pagastu apvienības Izglītības un sporta nodaļa

**Plkst. 11.08 ierodas deputāte Viktorija Lene.**

**5.§**

**Par skolu likvidāciju**

**5.1. (Lēmums Nr.156)**

**Par Krāslavas novada pašvaldības Priežmalas pamatskolas likvidāciju**

Ziņo: G.Upenieks, S.Rakova (Priežmalas pamatskolas direktore), Lidija Miglāne (Izglītības pārvaldes vadītāja).

Debatēs piedalās: Jānis Tukāns, Dmitrijs Zalbovičs.

Pašvaldības domes priekšsēdētājs G.Upenieks aicina deputātus balsot par jautājuma izskatīšanas atlikšanu.

Deputātiem iebildumu un citu priekšlikumu nav.

**atklāti balsojot ar 9 balsīm „par”** (Jāzeps Dobkevičs, Aleksandrs Jevtušoks, Viktorija Lene, Armands Pudniks, Jānis Tukāns, Gunārs Upenieks, Janīna Vanaga, Ēriks Zaikovskis, Dmitrijs Zalbovičs), „pret” nav, „atturas” nav, Krāslavas novada pašvaldības dome **nolemj:**

**atlikt jautājuma “Par Krāslavas novada pašvaldības Priežmalas pamatskolas likvidāciju” izskatīšanu.**

**5.2. (Lēmums Nr.157)**

**Par Krāslavas Gr. Plāteru v. n. Poļu pamatskolas likvidāciju**

Ziņo: G.Upenieks, Č.Kozlovska (Krāslavas gr. Plāteru v.n. Poļu pamatskolas direktore), R.Stankevičs, Latvijas Poļu savienības priekšsēdētājs.

Pamatojoties uz likuma „Par pašvaldībām” 15.panta pirmās daļas 4.punktu, 21.panta pirmās daļas 8.punktu, Izglītības likuma 17.panta trešās daļas 1.punktu, 23.panta otro daļu, Vispārējās izglītības likuma 7.panta otro daļu,

**atklāti balsojot ar 6 balsīm „par”** (Aleksandrs Jevtušoks, Viktorija Lene, Jānis Tukāns, Gunārs Upenieks, Janīna Vanaga, Dmitrijs Zalbovičs), 1 balsi „pret” (Jāzeps Dobkevičs), 2 balsīm „atturas”(Armands Pudniks, Ēriks Zaikovskis), Krāslavas novada pašvaldības dome **nolemj:**

1. Ar 2022.gada 31.augustu **likvidēt** Krāslavas gr. Plāteru v. n. Poļu pamatskolu, reģistrācijas numurs 4212900569, juridiskā adrese: Rēzeknes iela 39, Krāslava, Krāslavas novads, LV-5601.
2. **Uzdot** Krāslavas novada pašvaldības izpilddirektoram izveidot Krāslavas gr. Plāteru v. n. Poļu pamatskolas likvidācijas komisiju, kas līdz 2022.gada 24.augustam nodod Krāslavas gr. Plāteru v. n. Poļu pamatskolas materiālās vērtības, finanšu līdzekļus Krāslavas novada Izglītības pārvaldei, lietas un dokumentus glabāšanai valsts arhīvā.
3. **Uzdot** Krāslavas novada Izglītības pārvaldei sadarbībā ar Krāslavas gr. Plāteru v. n. Poļu pamatskolas direktori informēt, Latvijas Republikas normatīvajos aktos noteiktā kārtībā, Krāslavas gr. Plāteru v. n. Poļu pamatskolas darbiniekus par izmaiņām darba tiesiskajās attiecībās, nodrošinot pašvaldības finansējumu pedagogu un skolas tehniskā personāla darba samaksas un atlaišanas pabalstu izmaksai.
4. **Uzdot** Krāslavas novada Izglītības pārvaldei saskaņot Krāslavas gr. Plāteru v. n. Poļu pamatskolas likvidāciju ar Izglītības un zinātnes ministriju.

Pielikumā: VARAM vēstule par Krāslavas gr.Plāteru v.n. Poļu pamatskolu.

Lēmuma projekta iesniedzējs un sagatavotājs:

Izglītības, kultūras un sporta jautājumu komiteja

**6.§ (Lēmums Nr.158)**

**Par izmaiņu veikšanu pašvaldības ceļu reģistrā, mainot ceļu garumu**

Ziņo: G.Upenieks.

**atklāti balsojot ar 9 balsīm „par”** (Jāzeps Dobkevičs, Aleksandrs Jevtušoks, Viktorija Lene, Armands Pudniks, Jānis Tukāns, Gunārs Upenieks, Janīna Vanaga, Ēriks Zaikovskis, Dmitrijs Zalbovičs), „pret” nav, „atturas” nav, Krāslavas novada pašvaldības dome **nolemj:**

**Precizēt Krāslavas novada pašvaldības domes sēdes** 2022.gada 27.janvāra lēmumu (protokols Nr.1., 3.2.§ ) un izteikt šādā redakcijā:

“Veicot Krāslavas novada pašvaldības ceļu apsekošanu dabā, izvērtējot atsevišķu ceļu posmu izmantošanu un turpmāku uzturēšanas lietderību, pamatojoties uz Latvijas valsts ceļu Dagdas nodaļu pārbaudes ziņojumu par Krāslavas novada Robežnieku pagastā autoceļu uzturēšanu un saskaņā ar Ministra kabineta 2017.gada 27.jūnija noteikumu Nr.361 “Pašvaldību ceļu un ielu reģistrācijas un uzskaites kārtība” 11.punktu:

1. veikt izmaiņas Krāslavas novada pašvaldības ceļu reģistrā, mainīt ceļu posmu garumu saskaņā ar sarakstu:

|  |  |  |  |  |
| --- | --- | --- | --- | --- |
| Nr.p.k | Ceļa nosaukums | No pk. km | Līdz pk. km | Bija uz 31.12.2021 |
|  | **Robežnieku pagasts** |  |  |  |
| 1 | Ro-2 Zarečje - Čerepova | 0,00 | 2,20 | 2,96 |
| 2 | Ro-38 Gromiki - Mošņica | 0,00 | 0,50 | 0,99 |
| 3 | Ro-26 Ižiks Ign. - Bogdanovičs | 0,00 | 0,30 | 0,79 |
| 4 | Ro-42 Jonini - Zareki | 0,00 | 0,15 | 1,46 |
| 5 | Ro-49 Pleiki - Zareniški | 0,00 | 0,23 | 1,23 |

2.Ceļu inženierim Vladimiram Bluss sagatavot un iesniegt VAS “Latvijas Valsts ceļi” iesniegumu izmaiņu veikšanai pašvaldības ceļu reģistrā.”

Lēmums projekta iesniedzējs

Domes priekšsēdētājs G.Upenieks

Lēmuma projektu sagatavoja

Ceļu inženieris V.Bluss

Sēde tiek slēgta plkst.11.53

Pašvaldības domes priekšsēdētājs G.Upenieks

Pašvaldības juriskonsulta palīdze I.Linkune

18.02.2022.